**Cenová časť**

Cenová časť je rozdelená nasledovne:

**Preambula**

**Hodinové zúčtovacie sadzby**

**Výkaz výmer:**

**Rekapitulácia**

**Rekapitulácia objektov stavby**

**Všeobecné položky – Realizácia**

**Všeobecné položky – Dokumentácia Zhotoviteľa**

**Prevádzkové súbory a Stavebné objekty**

**PREAMBULA**

**Obsah**

[1.0 Všeobecné údaje 3](#_Toc54036700)

[1.1 Predmet obstarávania 3](#_Toc54036701)

[1.2 Výmery 3](#_Toc54036702)

[1.3 Cena položky 3](#_Toc54036703)

[1.4 Predloženie cenovej ponuky 4](#_Toc54036704)

[2.0 Pokyny pre vypracovanie cenovej ponuky 4](#_Toc54036705)

[2.1 Postup spracovania 4](#_Toc54036706)

[2.2 Oceňovanie ponuky 4](#_Toc54036707)

[2.3 Výpočet ceny 6](#_Toc54036709)

[2.4 Všeobecné položky 6](#_Toc54036710)

[3.0 Spôsob merania výmer a oceňovanie prác 8](#_Toc54036711)

[3.1 Meranie a oceňovanie 8](#_Toc54036712)

[3.2 Metóda merania 8](#_Toc54036713)

[3.3 Primeranosť sadzieb a jednotkových cien 9](#_Toc54036714)

[3.4 Oceňovanie dodatočných prác 9](#_Toc54036716)

[4.0 Použité skratky 10](#_Toc54036717)

# PREAMBULA

# 1.0 Všeobecné údaje

## 1.1 Predmet obstarávania

Predmet obstarávania je definovaný Zmluvou.

## 1.2 Výmery

Výmery položiek, uvedené vo výkaze výmer sú podľa projektovej dokumentácie Objednávateľa a uvádzajú sa za účelom zabezpečenia spoločnej základne pre ponuky v rámci verejnej súťaže. Všetky práce, služby, činnosti vyžadované Zmluvou, ktoré nie sú výslovne uvedené alebo nevyplývajú priamo z textu popisu položiek Výkaz výmer je Zhotoviteľ povinný zahrnúť do Akceptovanej zmluvnej hodnoty.

Pri meraní množstva prác, spôsobe alebo metóde merania a oceňovaní prác sa bude postupovať v súlade so Zmluvnými podmienkam, preambulou cenovej časti a ostatnými dokumentmi Zmluvy, ktoré môžu meranie a oceňovanie ovplyvniť.

## Cena položky

Ceny jednotlivých položiek musia obsahovať celkové náklady spojené s plnením predmetu Zmluvy, najmä: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, drobné a pomocné materiály, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v Zmluve.

Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z dokumentácie k verejnému obstarávaniu a ktoré sú nevyhnutné pre úplné ukončenie práce, musia byť zahrnuté v príslušných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej, resp. kvalitatívnej úrovne, ako je pre daný účel obvyklé. Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.

**Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy vyňaté, v takej výške ako sú potrebné pre výstavbu a dokončenie Diela v súlade so Zmluvou.**

**Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene. Položky s rovnakým kódom a  popisom musia byť vo výkaze výmer ocenené v jednotlivých stavebných objektoch jednotkovými cenami v rovnakej výške. V prípade, že položka pod rovnakým kódom má vo výkaze výmer rôzne jednotkové ceny bude platiť najnižšia z nich.**

Jednotkové ceny a sadzby budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien.

V cene položiek objektov inžinierskych sietí musia byť zahrnuté všetky potrebné merania, vytýčenie trasy, overenie smerovej a výškovej polohy jestvujúcich inžinierskych sietí sondážnymi jamami, potrebné skúšky, odpojenie a zapojenie el. vedení, vypínanie, zaistenie a zapojenie vedenia, náklady na všetky potrebné práce a služby, na potrebné výluky všetkých inžinierskych sietí aj so zabezpečením náhradných zdrojov, poplatky spojené s odpojením sietí, konštrukcie povrchového označenia trasy (napr. označenia lomov trasy tabuľkami), a tiež vyhľadávací vodič, do ceny káblových vedení započítať ochranné konštrukcie (výstražná fólia, ochranu doskami, tehlami), zriadenie potrebných prestupov do konštrukcií, uvedenie zariadenia do činnosti a pod. Ceny musia zahŕňať všetky potrebné technologické postupy a požiadavky správcov sietí uvedených vo vyjadreniach.

V cene objektov musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, vrátane vyhodnotenia a správ, vykonanie všetkých činností v súvislosti s preberacím konaním, kolaudáciou a uvedením do prevádzky pre všetky časti stavby.

Uchádzač zahrnie do príslušných položiek poplatky za použitie verejného priestranstva (ak sú).

Dočasné práce sú plne v zodpovednosti uchádzača a budú ocenené podľa Výkazu výmeru na základe skúseností a riešenia príslušných dočasných prác zhotoviteľom, jeho technológií, harmonogramu a plánu organizácie výstavby.

Dočasné dopravné značenie počas výstavby, akékoľvek súvisiace dočasné práce a z toho vyplývajúce náklady závisia od spôsobu výstavby navrhnutého uchádzačom, z toho dôvodu akékoľvek informácie, výmery a položky týkajúce sa dočasných prác uvedené v Zmluve majú iba informatívny charakter. Má sa za to, že v paušálnej sume uvedenej uchádzačom za tieto dočasné práce sú zahrnuté všetky náklady týkajúce sa vyhotovenia, prevádzky/údržby, odstránenia (čo je aplikovateľné) podľa jednotlivých etáp obmedzenia dopravy. Prípadné dopady na tieto náklady z dôvodu úpravy postupu prác Zhotoviteľom bude znášať Zhotoviteľ.

## 1.4 Predloženie cenovej ponuky

Uchádzač predloží jednu cenovú ponuku elektronicky prostredníctvom informačného systému Josephine v slovenskom jazyku v origináli. Výkaz výmer bude spracovaný vo formáte \*xls, alebo \*xlsx

# 2.0 Pokyny pre vypracovanie cenovej ponuky

## 2.1 Postup spracovania

Táto kapitola popisuje ako sa má postupovať pri spracovaní digitálnej časti, ktorá je spracovaná programom Excel.

## Oceňovanie ponuky

Formuláre cenovej ponuky (výkaz výmer) sú pripravené v súbore .xls a sú rozdelené do nasledovných častí:

Rekapitulácia

Všeobecné položky – realizácia

Všeobecné položky – Dokumentácia Zhotoviteľa

Rekapitulácia objektov stavby

Jednotlivé Prevádzkové súbory a Stavebné objekty

 Hárky jednotlivých Prevádzkových súborov a Stavebných objektov

Formuláre cenovej ponuky (výkaz výmer) sú pre jednotlivé časti tvorené samostatnými hárkami excelovského súboru, ktoré sú vzájomne poprepájané do častí rekapitulácií.

V časti Rekapitulácia je celková rekapitulácia finančnej ponuky Zhotoviteľa (uchádzača) na vyhotovenie prác na Diele podľa Zmluvy, vyjadrená ako Akceptovaná zmluvná hodnota.

V časti Všeobecné položky – realizácia uchádzač uvedie sadzby a jednotkové ceny do príslušných vyžltených buniek.

V časti Všeobecné položky – Dokumentácia Zhotoviteľa uchádzač uvedie paušálne sumy za jednotlivé súbory do vyžltených buniek v príslušných stĺpčekoch - „DVP, VTD, DSRS, GE-DSRS“.

V časti Rekapitulácia objektov stavby je rekapitulácia ocenenia Prevádzkových súborov a Stavebných objektov.

 V hárkoch jednotlivých Prevádzkových súborov a Stavebných objektov uchádzač uvedie sadzby a jednotkové ceny do príslušných vyžltených buniek.

Do ostatných - nevyžltených buniek sa nesmie zasahovať, mohlo by dôjsť k narušeniu programu nastavenia vzorcov pre kalkuláciu „Ceny celkom“ a prenosu do hárkov rekapitulácie.

Nie je povolené meniť popis objektov, položiek, veľkosť výmer. Zásah do týchto buniek môže mať za následok vylúčenie zo súťaže.

## Všetky jednotkové ceny, sadzby a sumy sa uvádzajú v eurách (€) na dve desatinné miesta, bez zaokrúhľovania.

Pri zadávaní ceny všetkých častí sa pri tisícoch a miliónoch nesmú zadávať žiadne oddeľovacie znamienka (desatinné čiarky alebo bodky) alebo medzery.

Jednotková cena predstavuje cenu za stanovenú mernú jednotku pre príslušnú položku a obsahuje všetky náklady podľa Zmluvy. Práce položky sa merajú podľa stanovených pravidiel.

Paušálna suma predstavuje cenu za príslušnú položku (ucelený súbor činnosti vyžadovaných Zmluvou). Práce položky sa nemerajú, v prípade nesplnenia všetkých náležitostí vyžadovanej Zmluvou pre príslušnú položku/položky (ucelený súbor činnosti) bude primeraná čiastka zadržaná.

Predbežná suma znamená sumu ako je definovaná vo Všeobecných zmluvných podmienkach (podčl. 1.1.4.10).

Kdekoľvek v súťažných podkladoch a v ich prílohách je uvedený konkrétny názov výrobku/výrobcu ide o uvedenie výrobku/výrobcu s ktorým uvažoval projektant a uchádzač ho bude považovať za referenčný to znamená, je ho možné nahradiť iným výrokom/výrobcom ktorý má min. rovnaké vlastnosti.

## Výpočet ceny

Všetky ďalšie výpočty a rekapitulácie vykoná softwarový program automaticky a preto uchádzači nesmú vpisovať, alebo iným spôsobom zasahovať do ktorýchkoľvek iných častí alebo častí tabuľky, okrem uvedeného žltého stĺpca, resp. buniek.

## 2.4 Všeobecné položky

Pri všetkých Všeobecných položkách ocenených paušálnou sumou Zhotoviteľ bude mať nárok na platbu odsúhlasenú Stavebným dozorom maximálne do výšky uvedenej v Ponuke v prípade, že splní všetky náležitosti požadované Zmluvou pre danú položku. V prípade nesplnenia všetkých náležitostí má Objednávateľ právo na odpočet primeranej čiastky odpovedajúcej rozsahu nesplnenej náležitosti.

Výkaz výmer uvažuje s nasledovnými Všeobecnými položkami, ktoré uchádzač ocení majúc na zreteli nasledovné:

**Všeobecné položky - realizácia**

**Položka č. 1 Poistenie**

Položka obsahuje náklady na poistenie v rozsahu ako je vyžadované Zmluvou. Poistenie je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po predložení poistnej zmluvy a kontrole či všetky náležitosti týkajúce sa poistenia boli splnené. Poistenie je možné fakturovať na základe skutočnosti maximálne však do výšky ceny uvedenej v Ponuke.

**Položka č. 2 Zariadenie Staveniska - prevádzka**

Položka obsahuje náklady na prevádzku, zabezpečenie energií, strážnu službu a údržbu zariadení Staveniska, prístupových ciest, dočasného premostenia, dočasných oplotení Zhotoviteľa v  zmysle Zmluvy. Uvedenú mesačnú sadzbu je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po uvedení zariadenia Staveniska do prevádzky a kontrole či všetky náležitosti týkajúce sa prevádzky boli splnené. Položka obsahuje všetky náklady súvisiace so zriadením a odstránením Zariadenia Staveniska. V prípade, že prevádzka začne/bude ukončená v priebehu mesiaca bude potvrdená pre platbu iba proporčná časť mesačnej sadzby.

**Položka č. 3 Dokumentácia skutočného stavu (pasport) - čl. 3.3.1 Všeobecné požiadavky Objednávateľa (VPO)**

Položka obsahuje náklady na zabezpečenie dokumentácie skutočného stavu (pasport) definovanej čl. 3.3.1 (VPO). Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po dodaní pasportu a kontrole či všetky náležitosti boli splnené.

**Položka č. 4 Zabezpečenie informovanosti a komunikácie s verejnosťou - čl. 11 VPO**

Položka obsahuje náklady na zabezpečenie informovanosti a komunikácie s verejnosťou - čl. 11 VPO, propagačné materiály a fotodokumentáciu, ktorá môže byť podľa Zmluvy vyžadovaná. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po vykonaní požadovaných činností a kontrole či všetky náležitosti boli splnené.

**Položka č. 5 Výzisk materiálov a zariadení, manipulácia, odvoz - čl. 8.1 VPO**

Položka obsahuje náklady na zabezpečenie manipulácie, odvozu, uskladnenia vyzískaných materiálov a ostatných s tým súvisiacich činností vyžadovaných podľa čl. 8.1 VPO. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po preukázaní splnenia povinností Zhotoviteľa v rozsahu definovanom v čl. 8.1 VPO.

**Položka č. 6 Prevádzkové poriadky a príručky pre prevádzku a údržbu - čl. 5.3 VPO**

Položka obsahuje náklady na splnenie všetkých požiadaviek definovaných v čl. 5.3 VPO. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po preukázaní splnenia povinností Zhotoviteľa v rozsahu definovanom v čl. 5.3 VPO.

**Položka č. 7, č. 8 Doladenie systému cestnej dopravnej signalizácie (CDS), resp. cestnej svetelnej signalizácie po 3 a 6 mesiacoch**

Položka obsahuje náklady na splnenie všetkých požiadaviek definovaných v čl. 5.4 VPO. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po preukázaní splnenia povinností Zhotoviteľa v rozsahu definovanom v čl. 5.4 VPO.

**Položka č. 9 Pyrotechnický prieskum**

Položka obsahuje náklady na splnenie všetkých požiadaviek súvisiacich s vykonaním pyrotechnického prieskumu prípadne iných prieskumov súvisiacich s lokalizáciou nepredvídaných sietí. Zhotoviteľ je povinný zaznamenávať ekonomicky oprávnené náklady súvisiace s výkonom predmetných prác nariadených Objednávateľom alebo Stavebným dozorom na dennej báze a predložiť takéto záznamy na schválenie Stavebnému dozorovi v závere každého týždňa. Iba takýmto spôsobom schválené sumy je možné zahrnúť do príslušného súpisu prác. V prípade vykonania prác subdodávateľom sa taktiež vyžaduje predkladanie záznamov ekonomicky oprávnených nákladov súvisiacich s výkonom predmetných prác subdodávateľom a Zhotoviteľ je oprávnený si účtovať 3% koordinačnú prirážku z danej sumy.

**Položka č. 10 Výrub stromov**

Položka obsahuje náklady na splnenie všetkých požiadaviek definovaných v čl. 2.1.1 VPO. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po preukázaní splnenia povinností Zhotoviteľa v rozsahu definovanom v čl. 2.1.1 VPO.

**Položka č. 11 Vypracovanie PD pre dočasné komunikácie**

 Položka obsahuje náklady na splnenie všetkých požiadaviek súvisiacich s vypracovaním PD pre akékoľvek dočasné komunikácie, ktoré budú potrebné počas realizácie prác (viď tiež čl. 8.4 VPO) vrátane PD pre dočasné dopravné značenie. Uvedenú sadzbu paušálnej sumy je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po schválení PD príslušnými autoritami.

**Položka č. 12 Dočasné dopravné značenie**

Položka obsahuje náklady na zriadenie, prevádzkovanie a odstránenie akékoľvek dočasného dopravného značenia, ktoré môže Zhotoviteľ počas výstavby Diela potrebovať za účelom zabezpečenia premávky na verejných komunikáciách počas výkonu jeho prác na Diele. Dočasné dopravné značenie je možné fakturovať na základe skutočne preukázaných oprávnených nákladov maximálne však do výšky ceny uvedenej v Ponuke.

**Položka č. 13 Fotodokumentácia, video**

Položka obsahuje náklady na vykonanie preletu dronom nad trasou električkovej trate a celého staveniska a zabezpečenia časozberných fotografií a videa, ktoré budú v dostatočnej miere zaznamenávať progres prác na Diele. Prelet sa bude vykonávať jeden krát do mesiaca v deň a v rozsahu určenom Objednávateľom. Uvedenú mesačnú sadzbu je možné zahrnúť do súpisu prác (Žiadosti o priebežné platobné potvrdenie podľa podčl. 14.3 ZP) po dodaní záznamov v elektronickej forme v súlade s požiadavkami Objednávateľa.

**Všeobecné položky – Dokumentácia Zhotoviteľa**

Náklady na položky sa uvádzajú po objektoch do príslušného stĺpca listu Všeobecné položky – Dokumentácia Zhotoviteľa. Uvedenú sadzbu paušálnej sumy je možné zahrnúť do súpisu prác (Žiadosti o pribežné platobné potvrdenie podľa podčl. 14.3 ZP) po predložení a schválení kompletného súboru.

**Dokumentácia na vykonanie prác (DVP)**

Rozsah prác je určený vo VPO čl. 3.3.2.

**Výrobno-technická dokumentácia (VTD)**

Rozsah prác je určený vo VPO čl. 3.3.3.

**Dokumentácia skutočného realizovania stavby (DSRS)**

Rozsah prác je určený vo VPO čl. 3.3.4. Položka obsahuje náklady na prípravu kompletnej dokumentácie pre preberacie a kolaudačné konanie.

**Dokumentácia geodetického elaborátu DSRS (GE-DSRS)**

Rozsah prác je určený vo VPO čl. 6 Geodetická dokumentácia. Položka obsahuje náklady na prípravu kompletnej dokumentácie pre preberacie a kolaudačné konanie.

Má sa za to, že akékoľvek ostatné náklady na práce, služby a činnosti vyžadované pre vyhotovenie Diela v zmysle Zmluvy nepokryté v hore uvedených Všeobecných položkách – realizácie a Všeobecných položkách DS sú pokryté v položkách jednotlivých objektov.

# 3.0 Spôsob merania výmer a oceňovanie prác

## 3.1 Meranie a oceňovanie

Pre účely merania vykonaných prác sa má za to, že položky uvedené vo Výkaz výmer reprezentujú všetky práce, služby, Vybavenie, Materiály, Technologické zariadenia, ktoré je Zhotoviteľ podľa Zmluvy povinný dodať a vykonať. V prípade, že popis položky jednoznačne neobsahuje všetky náležitosti vyžadované Zmluvou (projektovou dokumentáciou, špecifikáciou, normami, odbornou praxou a pod.) má sa za to, že tieto náležitosti sú ocenené v príslušnej súvisiacej položke. Ak sa súvisiaca položka nedá jednoznačne určiť, má sa za to, že Náklady na tieto náležitosti sú rovnomerne rozpustené v položkách Výkazu výmeru pre daný stavebný objekt alebo prevádzkový súbor. Objednávateľ má, podľa jeho uváženia, právo vyžiadať si rozbor ktorejkoľvek sadzby, jednotkovej ceny a položky.

Jednotkové ceny a sadzby budú stanovené v súlade s metódou merania a budú primerané činnostiam, charakteru a podmienkam, ktoré položka reprezentuje, budú zahŕňať ocenenie všetkých prác, služieb, Vybavenia, Materiálov, Technologického zariadenia, ktoré je Zhotoviteľ podľa Zmluvy povinný dodať a vykonať.

Zhotoviteľ pri príprave jeho Ponuky sa musí uistiť, že neopomenul oceniť žiadnu činnosť, ktorá je potrebná k tomu aby vyhotovil Dielo v súlade so Zmluvou a splnil všetky jeho povinnosti vyžadované Zmluvou. Pri oceňovaní vykonaných prác sa postupuje v súlade s podčl. 12.3 Oceňovanie Zmluvných podmienok.

## 3.2 Metóda merania

Množstvá merných jednotiek sa vypočítajú ako netto hodnoty z  projektovej dokumentácie reprezentujúcej skutočný stav položky dokončenej v súlade so Zmluvou, bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa. V prípade úpravy projektovej dokumentácie, Zhotoviteľ predloží k súpisu prác (Žiadosti o priebežné platobné potvrdenie podľa podčl. 14.3 ZP) ako podklad odsúhlasenú DSV alebo DSRS dokumentáciu alebo iný odsúhlasený doklad, ktorý môže slúžiť ako podklad pre prípravu takejto dokumentácie.

V prípade, ak Zhotoviteľ z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do množstiev uvedených vo Výkaz výmer.

## 3.3 Primeranosť sadzieb a jednotkových cien

Uchádzač zaručí, že sadzby a jednotkové ceny položiek Výkazu výmeru sú primerané prácam, službám a činnostiam, ktoré je podľa Zmluvy povinný vykonať a v príslušnej položke oceniť, sú správne vyvážené a že žiadna položka alebo časť Výkazu výmer nie je ocenená neúmerne vysokou cenou, ktorá by mala za následok nižšiu cenu v inej časti/objekte alebo položke. Verejný obstarávateľ (Objednávateľ) si vyhradzuje právo vyžiadať rozbor sadzieb a jednotkových cien pred ich akceptovaním ako aj počas výstavby.

Verejný obstarávateľ si, za účelom overenia primeranosti predložených alebo pri tvorbe nových sadzieb a jednotkových cien, vyhradzuje právo vyžiadať rozbor (kalkulácie) sadzieb a jednotkových cien a uchádzač je povinný ich poskytnúť. Uchádzač je povinný predložiť so svojou ponukou rozpis cenovej kalkulácie, kalkulačný vzorec stanovený nasledovne:

Akceptovaná zmluvná hodnota = priame náklady (PN - materiál, mzdy, stroje, doprava) + režijné náklady (R) ako % z PN + zisk ako %(z PN +R).

## Pri posudzovaní primeranosti a opodstatnenosti sadzieb a jednotkových cien sa bude Stavebný dozor/Objednávateľ riadiť aj ustanovením podčl. 14.1 Zmluvných podmienok. Náklady na ochranné opatrenia a opravy dokončených prác poškodených z akýchkoľvek dôvodov Zhotoviteľom a náklady na ochranu a bezpečnosť priľahlých objektov, ktoré môžu byť ovplyvnené alebo ohrozené činnosťou Zhotoviteľa, sú rizikom Zhotoviteľa.

## 3.4 Oceňovanie dodatočných prác

Pre ocenenie nových, dodatočných prác, pre ktoré neboli dohodnuté zmluvné sadzby a jednotkové ceny sa bude postupovať v súlade s príslušnými ustanoveniami Zmluvných podmienok, hlavne s ohľadom na podčl. 12, 13 a 20.1 ZP. Zhotoviteľ je povinný predložiť a zdôvodniť cenové kalkulácie aj s podkladmi pre ich výpočet. Zhotoviteľ spracuje a predloží na požiadanie Stavebného dozora/Objednávateľa aj rozbor kalkulácie jednotkových cien a sadzieb vybraných položiek z Výkazu výmer ako aj databázu oceňovacích podkladov spracovanú k Základnému dátumu stavby v zmysle podčl. 1.1.3.1 ZP. Databázy oceňovacích podkladov budú spracované v strojno-počítačovej metóde EXCEL, ktorú predloží Zhotoviteľ Objednávateľovi vo forme tlače potvrdené oprávnenou osobou a 1x na CD nosiči a budú podkladom pre výpočet nových položiek.

1. Pre tvorbu nových cien stavebných prác vykonávaných vlastnými kapacitami sa bude riadiť predloženým kalkulačným vzorcom so zohľadnením príslušných zmluvných ustanovení. Pri tvorbe jednotkovej ceny novej práce je možné využiť nasledovné možnosti:

a) jednotková cena je odvodená z pôvodnej položky (uvedenej v Zmluve) zámenou len niektorej jej časti, napr. zámenou materiálu, strojov atď., pričom je potrebné zohľadniť a zdôvodniť primeranosť, podobnosť charakteru a podmienok vykonávania nových prác.

b) jednotková cena je vytvorená matematickou metódou interpolácie alebo extrapolácie, (použiť hlavne pre položky oceňujúce homogénne vrstvy, kde hrúbka je určujúci prvok)

c) jednotková cena je vytvorená ako nová, bez možnosti použitia bodov a), b).

1. Pre tvorbu novej jednotkovej ceny musí byť dokladovaná cenová agenda, ktorá obsahuje:

a) **databázy oceňovacích nástrojov** – ocenenie materiálov, strojov a mechanizmov, ľudskej práce; tarify a sadzby.

b) **cenový dopad na Akceptovanú zmluvnú hodnotu** – odsúhlasený Stavebným dozorom/Objednávateľom,

c) **kompletné definovanie položky**, ktoré pozostáva z kódového čísla, názvu, mernej jednotky a jednotkovej ceny (podľa predloženého rozboru ekonomickej oprávnenosti nákladov),

d) **rozbor ekonomickej oprávnenosti nákladov** v tabuľkovom editore Excel a v súlade s vyššie uvedeným textom tohto bodu,

e) popis položky a rozbor spotreby odsúhlasený Stavebným dozorom

1. V prípade potreby úpravy všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a primerane zdôvodnené náklady na koordinačnú činnosť. Ak sa jedná o  všeobecnú položku finančnú, zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti.
2. Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry a iné) a primerane zdôvodnené náklady na koordinačnú činnosť. Pri prácach, ktoré Zhotoviteľ zabezpečuje podzhotoviteľom, si Objednávateľ, za účelom preverenia primeranosti cenových ponúk a faktúr, vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č.18/1996 Z. z. o cenách v znení neskorších predpisov v režime ekonomicky oprávnených nákladov.

# 4.0 Použité skratky

Práce sa budú merať podľa položiek uvedených vo Výkaze výmer v prislúchajúcich merných jednotkách uvedených pre položku.

Vo Výkaze výmer sú použité nasledujúce skratky:

 ps : paušálna suma

 h. alebo hod. : hodina

 mes : mesiac

 deň : deň

 ha : hektár

 ks : kus

 pár : pár

 sub : súbor

 kpl : komplet

 m3 alebo m3 : meter kubický

 m2 alebo m2 : meter štvorcový

 m alebo b.m. : bežný meter

 č. alebo čís. : číslo

 km : kilometer

 l : liter

 kg : kilogram

 q : metrický cent = 100 kg

 t : metrická tona = 1.000 kg

 Ø : priemer

**HODINOVÉ ZÚČTOVACIE SADZBY:**

Uchádzač je povinný vyplniť priložený formulár Hodinových zúčtovacích sadzieb pre uvedený zoznam profesií a strojov. Stavebný dozor má právo vydať pokyn na vykonanie dodatočných prác v súlade s podčl. 13.6 *Práca za hodinové zúčtovacie sadzby* ZP. Jednotkové ceny materiálov pre možné dodatočné práce sú uvedené vo Výkaze výmere. Stavebný dozor má právo zohľadniť uvedené Hodinové sadzby ako aj ostatné Hodinové sadzby uvedené vo Výkaz výmer a posúdiť ich primeranosť ako aj primeranosť jednotkových cien položiek pri overovaní rozboru akýchkoľvek vyžiadaných jednotkových cien položiek.